Diari Oficial de la Generalitat Valenciana


Sumari del DOGV 1642, del 15-10-1991 (1991/822891)

ACORD de 30 de setembre de 1991, del Govern Valencià, referent a les emissions de Deute Públic corresponents al Programa Financer de l'any 1991.
------------------------------------------------------------------------------------------------------------------------------------------------

### Dades del document

Número de DOGV
:   1642

Data del DOGV
:   15-10-1991

Secció del DOGV
:   ALTRES DISPOSICIONS

Número del document
:   1991/822891


Data del document
:   30-09-1991

Organisme emissor
:   Conselleria d'Economia i Hisenda

Tipus de document
:   Acord

Anàlisi jurídica

Acord de 30 de setembre de 1991, del Govern Valencià, referent a les emissions de Deute Públic corresponents al Programa Financer de l'any 1991.  
El Govern Valencià, en la reunió del dia 30 de setembre de 1990, va adoptar l'acord següent:  
En virtut de l?autorització establerta en la Llei 7/1990, de 28 de desembre, de Pressupostos de la Generalitat Valenciana per a l?exercici 1991, la qual en l'article 11 autoritza el Govern Valencià perquè emeta Deute Públic o concerte operacions de crèdit fins a un import de 80.168.484.067 d'endeutament, deduïda la variació neta d'actius financers que equival a un import total de 77.085.293.034 pessetes brutes, la Generalitat Valenciana es proposa dur a terme un «Programa- de Finançament» por un import màxim de 65.012.735.034 pessetes brutes, per a finançar inversions de l?exercici 1991, mitjançant la utilització de títol negociables de manera prioritària, amb la finalitat de crear i potenciar un mercat de deute autòcton de gran interès, tant per a l?emissor, via costos a mig termini i finançament a molt llarg termini, com per a l?inversor en disposar de productes de gran liquiditat i rendibilitat.  
Dins d'aquesta potenciació de les emissions a mig i llarg termini, la Generalitat Valenciana pretén llançar diverses emissions amb un calendari preestablert, amb la finalitat de donar major liquiditat al mercat i a la vegada aconseguir arribar a l?inversor final, per a la qual cosa s'ha dissenyat un sistema pel qual durant un termini màxim de quinze anys, i a càrrec de la línia establerta, es podran utilitzar indistintament pagarés, bons o obligacions de diferents classes i que podran combinar-se entre si durant l?horitzó temporal del programa.  
Per tot això, a proposta del Conseller d'Economia i Hisenda, el Govern Valencià, acorda  
Primer  
Conèixer el «Programa Financer» corresponent a l?endeutament de l?exercici econòmic 1991, per un import màxim de 90.172.714.914 pessetes amb les característiques següents:  
1. Termini: el termini d'aquest programa serà, com a màxim, de 15 anys, amb possibilitat des de l'any 11 a l'any 15 de reducció progressiva d'1/5 part de la totalitat de l?import en vigor.  
2. Instruments: dins d'aquest programa es podran utilitzar les següents modalitats de Deute Públic, exclusivament en pessetes:  
- Pagarés de la Generalitat Valenciana.  
- Obligacions i bons.  
- Préstecs interiors.  
3. Descripció del programa : aquests instruments assenyalats anteriorment podran utilitzar-se indistintament, segons siguen les necessitats de finançament i la situació dels mercats. El volum viu del conjunt del programa no podrà superar la xifra anteriorment referida de 44.834.222.848 pessetes durant la seua vida. Les diferents operacions que vagen efectuant-se podran concatenar-se al venciment amb altres, tant si són de la mateixa naturalesa com si tenen diferents especificacions.  
Les característiques dels instruments en forma de valors negociables són les següents:  
a) Pagarés de la Generalitat Valenciana.  
- Emesos al descompte.  
- El valor nominal unitari serà de 500.000 pessetes.  
- Els terminis d'amortització seran tres, sis, dotze i divuit mesos, a partir de la data d'emissió.  
- Representats en anotacions en compte o en títols físics múltiples.  
- Les dates d'emissió de pagarés de la Generalitat Valenciana podran ser convocades en un termini igual o superior a quinze dies. Es podrà no convocar subhastes en algunes de les dates previstes en aquest calendari. Així mateix, es podran interrompre i reiniciar en qualsevol moment les emissions dels pagarés del programa a causa de la substitució total d'aquest instrument o per altres, i també reiniciar de nou el calendari d'emissió mentre dure el Programa de Finançament.  
- El sistema d'adjudicació i fixació de preus serà mitjançant subhasta entre entitats financeres i intermediaris financers, amb un nombre mínim de dotze. Atès el diferent tractament fiscal i la liquiditat dels títols de la Generalitat Valenciana corresponent als títols assimilables de l'Estat, el tipus d'interès nominal màxim dels pagarés no podrà ser superior al MIBOR al termini més ajustat al venciment, més un marge del 0,25%, afegint-hi, a més, la comissió del broker i altres despeses i impostos futurs.  
b) Obligacions i bons.  
- El valor nominal unitari serà de 10.000 pessetes, o múltiple d'aquesta xifra.  
- Els tipus d'emissió podran ser: cupó zero, tipus d'interès fix i tipus d'interès flotant.  
- Representats en títols múltiples amb possibilitat de convertir-los en anotacions en compte.  
- El preu d'emissió podrà ser a la par, per damunt o per sota.  
- El preu d'amortització serà generalment a la par, llevat que fos cupó zero, o que es tractés d'amortitzacions anticipades, les quals podran dur una prima d?amortització.  
- Cupons d'interessos (llevat del cupó zero) semestral o anual, excepte el primer pagament d'interessos que es podrà ajustar a una determinada data.  
- Els terminis de les emissions seran de fins a deu anys aproximadament.  
- Costos i calendari d?emissions:  
\* El cost (TIR) de l?emissió (comissions i interessos) serà com a màxim un punt per damunt del Deute de l?Estat al termini més aproximat, en el cas del cupó zero o tipus fix. La referència a considerar serà el TIR més elevat entre emissions de l?Estat, al termini més aproximat en el mercat secundari durant els últims quinze dies anteriors al dia d'adjudicació (subhasta o sindicació) o de l?últim mes, si no hi hagués cotització durant cinc dies en el període anterior, ampliant-se el termini successivament si tampoc hi hagués cotització en aqueix nombre de dies; i el tipus d?interès marginal de l?última subhasta de Deute de l?Estat al termini més aproximat.  
\* El cost màxim en el cas de bons flotants, serà el MIBOR més un marge màxim positivo del 0,25, incloent-hi a més la comissió del broker i altres despeses i impostos futurs.  
\* El termini entre emissions de la mateixa naturalesa serà d'almenys mes i mig.  
- Procediment d?emissió i col·locació  
\* Mitjançant subhasta competitiva davant entitats financeres i intermediaris financers. Aquesta podrà anar seguida d'un període de subscripció pública o d'un torn de subscripció restringida.  
\* Mitjançant oferta pública, una vegada fixades totes les condicions d'emissió.  
\* Mitjançant subhasta competitiva, entre un nombre restringit d'entitats autoritzades a mitjançar en la col·locació de valores que adquiresquen compromisos d'assegurament de l?emissió o de contrapartida en el mercat secundari, i també mitjançant col·locacions no competitives, segons el que estableix la clàusula 3ª de l'annex I i II de l?Ordre de 25 de juny de 1991, del Conseller d'Economia i Hisenda, sobre convenis de col·laboració, relatius a Fons d'Inversió en Deute Públic.  
\* mitjançant col·locacions privades a preus convinguts.  
- Fixació de les condicions d'emissió:  
\* Mitjançant subhasta competitiva entre entitats financeres i intermediaris financers i/o públic en general.  
\* Mitjançant acord bilateral amb una entitat.   
\* Mitjançant sindicació.  
4. Altres característiques.  
- El nombre d'entitats financeres i intermediaris financers participants en aquest programa serà com a mínim de dotze.  
- Tractament fiscal, d'acord amb la normativa legal vigent, actualment l'article 56 de l?Estatut d?autonomia de la Comunitat Valenciana i l'article 14.5 de la Llei Orgànica 8/1980, de 22 de setembre, de finançament de les comunitats autònomes i la Llei 14/1985, de 29 de maig, sobre règim fiscal de determinats actius financers, i de les seues disposicions complementàries.  
- Liquiditat: tant els pagarés com el Deute de la Generalitat Valenciana, podran negociar-se en la Borsa de Valors de València, encara que també podran ser negociats en altres mercats secundaris organitzats.  
Segon  
Publicació en el Diari Oficial de la Generalitat Valenciana,  
València, 30 de setembre de 1991.  
El Conseller Secretari del Govern Valencià,   
EMERIT BONO I MARTINEZ